മദ്രാസ് റെയിൽ‌വേ കമ്പനി

ദക്ഷിണേന്ത്യയിൽ റെയിൽശൃംഖലകൾ നിർമ്മിക്കാനിറങ്ങിയ ആദ്യത്തെ കമ്പനിയാണ് മദ്രാസ് റെയിൽ‌വേ കമ്പനി .  ഇവർ ആദ്യമായി നിർമ്മിച്ചത് മദിരാശിയിൽ റോയപുരത്തുനിന്ന് ചിന്നാമപ്പേട്ട വരെയുള്ള 35  മൈൽ റെയിൽ ലൈനാണ്.  1856-ലായിരുന്നു ഇത്.   റോയപുരത്തുനിന്നാണ് മദിരാശിയിൽ നിന്നുള്ള എല്ലാ വണ്ടികളും ആദ്യകാലത്ത് പുറപ്പെട്ടിരുന്നത്. 1873- ലാണ് മദിരാശിയിലെ സെന്റ്രൽ സ്റ്റേഷൻ നിർമ്മിക്കുന്നത്.  ആർക്കോട്ട് നവാബ് സ്വർണ്ണക്കൈക്കോട്ടു കൊണ്ട് മണ്ണ്` കോരിയിട്ടുകൊണ്ടാണ് റോയപുരം സ്റ്റേഷന്റെ നിർമ്മാണോത്ഘാടനം നടത്തിയത് എന്നാണ് ആ സംഭവത്തേക്കുറിച്ച് നിർമ്മിക്കപ്പെട്ട ഒരു തമിഴ് നൃത്തസംഗീതശിൽപ്പത്തിലെ പാട്ടുകളിൽ കാണുന്നത്  http://www.thehindu.com/todays-paper/tp-national/tp-tamilnadu/the-station-where-railway-employees-first-struck-work/article4844617.ece.

തുടർന്ന് 1862-ൽ മലബാർ തീരത്തെ ബേപ്പൂരിലേക്കും, 1864-ൽ ഈ ലൈനിലെ ജോലാർപ്പേട്ടയിൽ നിന്ന് ബാംഗളൂരിലേക്കും റെയിൽപ്പാതകൾ നീണ്ടു.  1871-ൽ റയിച്ചൂർ വരെ എത്തിയിരുന്ന ഈ ശൃംഖലയെ ഗ്രേറ്റ് ഇന്ത്യൻ പെനിൻസുല റെയിൽവേയുടെ ബോംബെയിലേക്കുള്ള പാതയുമായും ബന്ധിപ്പിച്ചു.


1908-ൽ ഈ കമ്പനിയെ സതേൺ മറാട്ട റെയിൽവേയുമായി ലയിപ്പിച്ചുകൊണ്ട് മഡ്രാസ് ആൻഡ് സതേൺ മറാട്ട റെയിൽവേ നിലവിൽ വന്നു. സ്വാതന്ത്ര്യാനന്തരം ഈ കമ്പനി ഇന്ത്യൻ റെയിൽവേയിലെ സതേൺ റെയിൽവേ ആയി മാറിhttp://en.wikipedia.org/wiki/Madras_Railway.

അവലംബം
<references>

വർഗ്ഗം:ഇന്ത്യൻ കമ്പനികൾ - അപൂർണ്ണലേഖനങ്ങൾ